lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv la lv en lv en lv en lv en lv en lv en lv en lv en lv en lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv en lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Uzsākot Vislatvijas “Elektrotehnikas šķirošanās tūri”, aicina iedzīvotājus nodot nederīgo elektrotehniku
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Būvgružu un lielgabarītu atkritumu šķirošana
Publisko šķirošanas punktu karte
Uzsākot Vislatvijas “Elektrotehnikas šķirošanās tūri”, aicina iedzīvotājus nodot nederīgo elektrotehniku
Iedzīvotāju paradumi šķirot un nodot pārstrādei nevajadzīgo tehniku gadu no gada uzlabojas, taču palielinās arī tirgū novietoto elektropreču apjoms, kas pēc zināma laika nokalpo un ir pareizi jāapsaimnieko. Lai aktualizētu nepareizi apsaimniekotu elektroiekārtu kaitīgumu un veicinātu iedzīvotāju interesi par elektrotehnikas šķirošanu, Latvijas Zaļais punkts sadarbībā ar vides apsaimniekošanas uzņēmumu SIA “Eco Baltia vide”, “Tet” un “Maxima Latvija” šodien, 20. aprīlī, uzsāka Vislatvijas “Elektrotehnikas šķirošanās tūri”, aicinot Latvijas iedzīvotājus nodot vairs nevajadzīgās elektroiekārtas otrreizējai pārstrādei.
Visa veida nolietotās un nederīgās sadzīves un elektroiekārtas tiek klasificētas kā videi kaitīgie atkritumi, jo tās var saturēt videi un cilvēkam bīstamas vielas. Ja baterijas vai elektroiekārtas netiek nodotas otrreizējai pārstrādei, tās, nokļūstot apkārtējā vidē, var radīt toksisku piesārņojumu, kas kaitē gan dabai, gan cilvēku veselībai. Elektroiekārtas un baterijas satur virkni bīstamu ķīmisku vielu, piemēram, svinu, kadmiju, alvu, dzīvsudrabu u. c.
“No nolietotajām elektroiekārtām ir jāatbrīvojas ar īpašu atbildību. Ik gadu Latvijas tirgū tiek novietotas aptuveni 25 000 tonnu elektroiekārtu. Prasības to atpakaļsavākšanai pērnā gada 1. jūlijā palielinājās no 40,5% uz 65%. Tas ir būtisks kāpums, ņemot vērā, ka katru nākamo tonnu atgūt ir arvien grūtāk. Kā pierāda pagājušajā un aizpagājušajā gadā īstenoto elektroiekārtu šķirošanas kampaņu rezultāti, cilvēkiem mājās glabājas patiešām liels apjoms nolietotās tehnikas. Vietām no vienas mājsaimniecības tika pieņemta pat teju tonna dažāda veida iekārtu jeb svara ziņā apmēram 20 vidēja izmēra ledusskapji. Ja gribam būt atbildīgi pret vidi, būtiski ir ne tikai pareizi sašķirot nevajadzīgo, bet pievērst uzmanību arī saviem patēriņa un preču lietošanas paradumiem. Aicinām būt atbildīgiem un ikdienā ieviest vismaz kādu no 5P principiem – pateikt “nē” nevajadzīgu lietu iegādei, pārskatīt jeb izvēlēties to, kas videi draudzīgs, pielietot vēlreiz, pārveidot un pārstrādājot. Ceram, ka šajā kampaņā šķirot gribētāju pulks vēl vairāk palielināsies, jo šķiršanās no nevajadzīgā patiešām var būt ērta un vienkārša,” saka Latvijas Zaļā punkta direktors Kaspars Zakulis.
Kā liecina Latvijas Zaļā punkta 2020.gadā veiktās iedzīvotāju aptaujas* rezultāti, iedzīvotāju aktivitāte elektroiekārtu šķirošanā palielinās. Ja 2018. gadā elektroiekārtas un sadzīves tehniku šķiroja 28% Latvijas iedzīvotāju, tad 2020. gadā – jau 38%. Kāpums vērtējams kā visai straujš, turklāt iespējas nodot nevajadzīgo tehniku gadu no gada palielinās.
“Viens no atkritumu šķirošanas sistēmas attīstības straujākiem virzītājiem ir iedzīvotāju paradumi. Gadiem ejot, mēs redzam būtisku šķirošanas aktivitātes pieaugumu, kas skaidrojams ar sabiedrības izglītotību un vienlaikus arī šķirošanas sistēmas plašāku pieejamību. Ja cilvēkiem jau šķiet pašsaprotami sašķirot iepakojumu un stikla taru, tad elektrotehnika itin bieži tomēr atrod kādu stūri mājās, šķūnītī vai garāžā, kur tā mēdz stāvēt vairākus gadus un pat gadu desmitus. Tas nav ilgtspējīgi pret apkārtējo vidi, jo tā vietā, lai nevajadzīgo tehniku novirzītu pārstrādē un no pārstrādātajām izejvielām varētu ražot jaunu tehniku, elektrotehnikas ražošanā nākas izmantot pirmreizējos dabas materiālus, no kuriem daļa ir strauji izsīkstoši derīgie izrakteņi. Tāpēc dalība kampaņā ir svarīgs solis pretī ilgtspējīgiem paradumiem un brīvākai, sakārtotai dzīves telpai,” atgādina SIA “Eco Baltia vide” valdes priekšsēdētājs Jānis Aizbalts.
Kā liecina Eiropas Vides biroja aplēses,** pašlaik vidējais viedtālruņa kalpošanas laiks Eiropā ir 3 gadi, portatīvie datori kalpo apmēram 6 gadus, savukārt veļasmašīnas un putekļsūcēji – attiecīgi 11 un 6 gadus.
“Mūsdienīga dzīves vide ir grūti iedomājama bez dažādām elektroiekārtām, kas būtiski atvieglo ikdienu. Tomēr cilvēku vajadzības mainās, ierīces nolietojas un jauno ierīču iespējas arvien paplašinās, tādējādi saīsinot ierīču kalpošanas laiku. Tas, kādu ietekmi mūsu elektrotehnikas lietošanas ieradumi atstās uz vidi, kurās dzīvos mūsu nākamās paaudzes, ir mūsu visu kopīgā atbildība. Pircējiem – iepērkoties pārdomāti, izvēloties videi draudzīgu sadzīves tehniku un pievēršot uzmanību energoefektivitātei; mums, tirgotājiem, un ražotājiem – nodrošinot nolietoto preču atbildīgu savākšanu, pārstrādi un atgriešanu apritē izejvielu veidā, tā pagarinot iekārtu dzīves ciklu,” norāda “Tet” Tehnikas biznesa attīstības daļas direktors Pāvels Degtjarevs.
Lai nolietotās sadzīves tehnikas šķirošanas maratons noritētu pēc iespējas ērtāk jebkuram, kopā ar pārējiem partneriem akcijā iesaistās arī “Maxima Latvija”, rodot iespēju un aicinot savus pircējus un citus Latvijas iedzīvotājus apvienot veikala apmeklējumu ar vecās tehnikas nodošanu.
“Rūpes par tīrāku vidi, kā arī sabalansētu resursu izmantošana, ir viens no svarīgākajiem “Maxima Latvija” ilgtspējas virzieniem, lai samazinātu ekoloģiskās pēdas nospiedumu gan pašiem kā tirgotājiem, gan arī mūsu klientu vidū. Dodoties uz mūsu veikaliem, šķirošanas tūres ietvaros, aicinām ielikt automašīnās arī nolietoto tehniku un to ērti nodot pārstrādei īpašajos nodošanas punktos pie mūsu veikaliem visā Latvijā. Šī ir  lieliska dabai draudzīga iniciatīva, ar kuras palīdzību varam kopīgiem spēkiem atstāt nākamajām paaudzēm sakoptu vidi un sakārtotu aprites ekonomiku, kas ļautu maksimāli pagarināt dažādu iekārtu dzīves ciklu un nodot atkārtotai izmantošanai lietas, kas bojātas vai kļuvušas pašiem nevajadzīgas, tādejādi izvairoties no  kaitīgu atkritumu nonākšanas vidē,” uzsver ”Maxima Latvija” Nekustamā īpašuma attīstības un celtniecības direktors Viktors Novikovs.
Kampaņa notiks divos posmos: pirmajā posmā aprīlī un maijā nolietoto tehniku varēs nodot speciālajā tūres busiņā pie 28 “Maxima” veikaliem vairāk nekā 20 reģionos. Otrajā posmā no 1. līdz 30. jūlijam iedzīvotāji tiks aicināti tehniku nogādāt uz 58 atkritumu šķirošanas laukumiem visā Latvijā. Visi kampaņas dalībnieki, nododot veco elektotehniku, tiks reģistrēti izlozei par vērtīgām balvām – pirmajā posmā – veikalu “Maxima” dāvanu kartēm 50 eiro vērtībā, savukārt otrajā – jaunu telefonu, grīdas tīrīšanas robotu un televizoru.
Veikali “Maxima”, pie kuriem notiks Vislatvijas “Elektronikas šķirošanās tūres” pirmais posms:
Rīga, Slokas iela 115 – 23. aprīlī
Rīga, K.Ulmaņa gatve 88a – 24. aprīlī
Saldu ,Brīvības iela 30 – 23. un 24. aprīlis
Līvāni, Domes iela 4A – 23. un 24. aprīlis
Rīga, Mūksalas iela 71 – 30. aprīlī
Kuldīga, Mucenieku iela 24 – 30. aprīlis un 1. maijs
Daugavpils, Cietokšņa iela 60 – 30. aprīlis un 1. maijs
Madona, Rūpniecības iela 49 – 30. aprīlis un 1. maijs
Pļaviņas, Daugavas iela 72 – 30. aprīlis un 1. maijs
Rīga, Maskavas iela 257 – 1. maijā
Rīga, A. Saharova iela 20 – 7. maijā
Rīga, A. Deglava iela 67 – 8. maijā
Tukums, Kurzemes iela 36 – 7. un 8. maijs
Valmiera, Georga Apiņa iela 10 A – 7. maijā
Gulbene, Skolas iela 7 – 7. un 8. maijs
Ogre, Rīga iela 23 – 7. un 8. maijs
Rēzekne, Atbrīvošanas aleja 141A – 7. un 8. maijs
Balvi, Bērzpils iela 15 – 14. un 15. maijs
Cēsis, Valmieras iela 17A – 14. maijā
Jēkabpils, Brīvības iela 108 – 4. un 15. maijs
Roja, Selgas iela 2 – 14. un 15. maijs
Rīga ,Ieriķu iela 3 – 14. maijā
Rīga, Grostona iela 1 – 15. maijā
Jelgava ,Rīgas iela 11A – 21 . un 22. maijs
Liepāja, Klaipēdas iela 62 – 21 . un 22. maijs
Talsi, Rīgas iela 8 – 21 . un 22. maijs
Limbaži , Stacijas iela 8 – 21. maijā
Preiļi, Rēzeknes iela 4a – 28. un 29. maijs
* Pēc Latvijas Zaļā punkta pasūtījuma 2020.gadā veikts SKDS pētījums par atkritumu šķirošanas paradumiem Latvijā. Aptaujā piedalījās 1011 respondentu vecumā no 18 līdz 75 gadiem
Septembrī mārupieši nodevuši 6,2 tonnas videi kaitīgo un 13 tonnas lielgabarīta atkritumu
Mārupes pilsētā un pagastā noslēgusies kārtējā vides apsaimniekošanas uzņēmuma SIA “Eco Baltia vide” rīkotā elektronikas, lielgabarīta un citu videi kaitīgo atkritumu savākšana. Septembrī mārupieši otrreizējai pārstrādei nodeva vairāk nekā 3,2 tonnas nolietotās elektrotehnikas, 3 tonnas […]
SIA “Eco Baltia vide” aicina Babītes un Salas pagastu iedzīvotājus nodot elektrotehnikas, lielgabarīta un videi bīstamo atkritumus
Vides apsaimniekošanas uzņēmums SIA “Eco Baltia vide” aicina Babītes un Salas pagastu iedzīvotājus piedalīties nolietoto elektroiekārtu, lielgabarīta un mājsaimniecībā radušos videi bīstamo atkritumu bezmaksas nodošanas akcijā, kas norisināsies 20. un 21. oktobrī. Iedzīvotāji tiek aicināti […]
“Eco Baltia vide” visā Latvijā nodrošina lauksaimniecības iepakojuma savākšanu
Rudens ir periods, kad daudzās lauksaimniecībās noslēdzas sezonālie lauku darbi, pēc kuriem itin bieži uzkrājies dažāda veida iepakojums – plēve, lielmaisi jeb Big Bag, plastikāta kanniņas u.c. Lai palīdzētu saimniekiem ērtāk atbrīvoties no minētā iepakojuma, […]
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.